Peamine köha põhjus on infektsioon. Ägena sofarüngiit, sinusiit ja bronhiit võivad kulgeda nii ärritusköha kui produktiivse köhaga. Kuigi viirusinfektsiooni äge periood kestab mõne päeva, võib köha püsida  13 nädalat hingamisteede limaskesta kahjustuse või bronhiaalpuu hüperreaktiivsuse tõttu. Pikaajalise köha põhjusena on infektsioonidest sagedasemad läkaköha, paraläkaköha, mükoplasma või Chlamydia pneumoniae poolt esile kutsutud haigestumine. Kuna neid infektsioone diagnoositakse sagedamini seroloogiliste testide abil, tuleb arvestada, et analüüsid muutuvad positiivseks alles 3.-4. haigusnädalal, mistõttu varasem analüüsi teostamine ei saagi diagnoosi kinnitada. Meie osakonna tähelepanekute järgi on see  just ambulatoorses abis üheks diagnostilise ebaedu põhjuseks.